b"\n_START_ARTICLE_\nCan't Get You Out of My Head\n_START_SECTION_\nOzadje in izdaja\n_START_PARAGRAPH_\nPesem\xc2\xa0\xc2\xbbCan't Get You Out of My Head\xc2\xab\xc2\xa0so nameravali izdati kot glavni singl z albuma Kylie Minogue, izdanega leta 2001. Pesem sta napisala Cathy Dennis in Rob Davis, ki sta jo tudi producirala. Zalo\xc5\xbebi Parlophone Records in Warner Music Group sta jo 8. septembra 2001, in sicer v Zdru\xc5\xbeenem kraljestvu in Avstraliji. Tudi drugod po svetu so jo izdali kot singl. Prve kitice pesmi,\xc2\xa0\xc2\xbbla la la\xc2\xab, so tudi naslov avtobiografije Kylie Minogue, knjige La La La.\n_START_SECTION_\nSestava\n_START_PARAGRAPH_\nPesem\xc2\xa0\xc2\xbbCan't Get You Out Of My Head\xc2\xab\xc2\xa0je dance-pop pesem zmernega tempa z mo\xc4\x8dnim vplivom elektronske glasbe. Napisala in producirala sta jo Cathy Dennis, ki je kasneje napisala tudi pesmi\xc2\xa0\xc2\xbbI Kissed a Girl\xc2\xab\xc2\xa0Katy Perry in\xc2\xa0\xc2\xbbToxic\xc2\xab\xc2\xa0Britney Spears, ter Rob Davis. Pesem je vklju\xc4\x8devala elektri\xc4\x8dni klavir in elektri\xc4\x8dno kitaro. Vokali Kylie Minogue se raztezajo od C\xe2\x82\x84 do D\xe2\x82\x85.\n_START_SECTION_\nSprejem kritikov\n_START_PARAGRAPH_\nNovinar revije Rolling Stone je pesem uvrstil na peti\xc5\xa1tirideseto mesto svojega seznama 100 najbolj\xc5\xa1ih pesmi 2000. let. Pesem je opisal kot:\xc2\xa0\xc2\xbbMiniaturna avstralska barbika je osvojila ameri\xc5\xa1ki trg s klasi\xc4\x8dno pesmijo, ki ob\xc4\x8dinstvo takoj obsede s svojo melodijo in prepevanjem preprostega besedila 'la-la-la'. To pesem lahko poslu\xc5\xa1amo povsod, celo v fitnes centrih.\xc2\xab\xc2\xa0Seznam je sestavila skupina izku\xc5\xa1enih glasbenikov, med katerimi so bili tudi glavni pevci priznanih glasbenih skupin. Poleg tega ga je pregledalo 100 umetnikov, glasbenih kritikov in drugih \xc4\x8dlanov glasbene industrije. Novinar britanske revije The Telegraph je pesem uvrstil na svoj seznam 100 porednih pesmi; tam je pesem zasedla deveto mesto. Zraven je v svoji oceni pesmi napisal:\xc2\xa0\xc2\xbb\xc5\xa0e nobena pop pesem ni ni\xc4\x8desar opravila tako u\xc4\x8dinkovito: singl, ki sta ga napisala Cathy Dennis in Rob Davis, se takoj zapi\xc5\xa1e v spomin in nazadnje ga ne more\xc5\xa1 spraviti iz glave.\xc2\xab\xc2\xa0Tim Finney iz revije Pitchfork Media je pesmi dodelil sedemintrideseto mesto na svojem seznamu 500 najbolj\xc5\xa1ih pesmi 2000. let. Tudi sam je pesmi dodelil pozitivno oceno, saj je napisal:\xc2\xa0\xc2\xbbLe kako je Kylie uspelo v le enem desetletju posneti toliko tako dobrih plesnih singlov? [...] V pravem okolju se lahko ob plesu na pesem 'Can't Get You Out of My Head' predajamo spogledovanju, zapeljevanjem, ki se mu ne moremo upreti, lahko pa tudi neopisljivemu razo\xc4\x8daranju ali kompulzivnemu ponavljanju, kar predstavlja sklenjen krog, ki se vseskozi ponavlja.\xc2\xab Mike Atkinson iz revije Stylus Magazine je pesem uvrstil na svoj seznam 100 najbolj\xc5\xa1ih pesmi desetletja, in sicer na dvajseto mesto. V svoji oceni pesmi je napisal:\xc2\xa0\xc2\xbbKot mnoge pomembnej\xc5\xa1e pop pesmi pred njo tudi pesem 'Can\xe2\x80\x99t Get You Out Of My Head' predstavlja milo me\xc5\xa1anico kontrastov. Je javna in zasebna, \xc5\xbeivahna in zaskrbljena, vsebuje celo trenutke svetle\xc4\x8de predaje.\xc2\xab_NEWLINE_Novinar revije Slant Magazine je pesmi dodelil pozitivno oceno in jo uvrstil na tretje mesto na svojem seznamu najbolj\xc5\xa1ih singlov. Napisal je:\xc2\xa0\xc2\xbb\xc5\xa0e vedno zveni kot prihodnost, kjer je vse pome\xc5\xa1ano; v videospotu za pesem nosi oprijete oblekice, na avtocesti prehitro vozi svoj moderni avtomobil, obiskuje najbolj kulske zabave na svetu - a kljub zmedi si ni\xc4\x8desar od tega ne moremo spraviti iz glave.\xc2\xab Chris True s spletne strani Allmusic je pesmi dodelil pozitivno oceno. Primerjal jo je s pesmimi z njenega prej\xc5\xa1njega albuma, Light Years:\xc2\xa0\xc2\xbbPesem 'Can't Get You Out of My Head' je zabavna plesna pesem zmernega tempa, ki je bolj\xc5\xa1a od vseh prej\xc5\xa1njih pesmi Kylie Minogue, celo od njenih del z albuma Light Years.\xc2\xab Novinar revije NME je pesmi dodelil sedemin\xc5\xa1tirideseto mesto na seznamu 100 najbolj\xc5\xa1ih pesmi desetletja. V svoji oceni pesmi je napisal:\xc2\xa0\xc2\xbbPesem 'Can't Get You Out Of My Head', ki je zasedla vrh ve\xc4\x8d kot \xc5\xa1tirideset lestvic, morda le ni zadnji spodobni singl, ki ga je zvezdnica serije Sosedje kdaj izdala, a zagotovo je najbolj\xc5\xa1i.\xc2\xab Oktobra 2011 je revija NME pesmi dodelila triinosemdeseto mesto na seznamu 150 najbolj\xc5\xa1ih pesmi zadnjih 15 let.\n_START_SECTION_\nDose\xc5\xbeki na lestvicah\n_START_PARAGRAPH_\nPesem\xc2\xa0\xc2\xbbCan't Get You Out Of My Head\xc2\xab\xc2\xa0je v skoraj vseh dr\xc5\xbeavah po svetu po\xc5\xbeela veliko uspeha. Debitirala je na vrhu avstralske glasbene lestvice, kjer je ostala tri tedne. Tako je postala sedma pesem Kylie Minogue, ki je zasedla vrh te lestvice. Pesem je s strani organizacije Australian Recording Industry Association (ARIA) za 210.000 prodanih izvodov v tej dr\xc5\xbeavi prejela trikratno platinasto certifikacijo. Na novozelandski lestvici je pesem debitirala na triintridesetem mestu. Nazadnje je tamkaj zasedla prvo mesto in tako postala prvi singl Kylie Minogue v njeni karieri, ki mu je to uspelo; do danes ostaja tudi edini. S strani organizacije Recording Industry Association of New Zealand (RIANZ) je za 7.500 tamkaj prodanih izvodov prejela zlato certifikacijo._NEWLINE_Pesem\xc2\xa0\xc2\xbbCan't Get You Out of My Head\xc2\xab\xc2\xa0je zasedla prvo mesto na vseh evropskih lestvicah, na katere se je uvrstila, z izjemo finske, kjer je zasedla peto mesto. Pesem je januarja 2002 \xc5\xa1estnajst tednov prejela na vrhu evropske glasbene lestvice. Poleg tega je en teden ostala na vrhu nem\xc5\xa1ke in francoske lestvice; v vsaki dr\xc5\xbeavi je pesem\xc2\xa0\xc2\xbbCan't Get You Out of My Head\xc2\xab\xc2\xa0prodala ve\xc4\x8d kot 500.000 izvodov in si zato prislu\xc5\xbeila platinasto certifikacijo tako s strani organizacije Bundesverband Musikindustrie kot s strani organizacije Syndicat National de l'\xc3\x89dition Phonographique (SNEP). Singl je v Zdru\xc5\xbeenem kraljestvu \xc5\xbee v prvem tednu od izida prodal ve\xc4\x8d kot 306.000 izvodov in si tako prislu\xc5\xbeil prvo mesto na britanski glasbeni lestvici, kjer je ostal \xc5\xa1e \xc5\xa1tiri tedne. Nazadnje je s strani organizacije British Phonographic Industry (BPI) prejela platinasto certifikacijo._NEWLINE_Po uspehu, ki ga je pesem\xc2\xa0\xc2\xbbCan't Get You Out of My Head\xc2\xab\xc2\xa0po\xc5\xbeela po svetu, so jo leta 2002 izdali tudi v Severni Ameriki. \xc5\xbde 5. januarja je zasedel triindvajseto mesto na Billboardovi lestvici Bubbling Under Hot 100 Singles. Dva tedna kasneje je debitiral na \xc5\xa1tiriin\xc5\xa1estdesetem mestu lestvice Billboard Hot 100 in po devetih tednih tamkaj nazadnje zasedel sedmo mesto. Tako je pesem postala prva pesem Kylie Minogue, ki je na lestvici Billboard Hot 100 zasedla eno izmed prvih desetih mest, po pesmi\xc2\xa0\xc2\xbbThe Loco-Motion\xc2\xab\xc2\xa0(ta se je med prvimi desetimi pesmimi pojavila za dva tedna v letu 1988). Pesem je na lestvici ostala dvajset tednov in na tamkaj\xc5\xa1nji lestvici ob koncu leta zasedla petin\xc5\xa1tirideseto mesto. Pesem\xc2\xa0\xc2\xbbCan't Get You Out of My Head\xc2\xab\xc2\xa0se je v Zdru\xc5\xbeenih dr\xc5\xbeavah Amerike uvrstila tudi na prvo mesto Billboardove lestvice Top 40 Radio, eno od prvih desetih mest Billboardovih lestvic Top 40 Mainstream ter Rhythmic Top 40 in osmo mesto na Billboardovi lestvici Hot 100 Airplay.\n_START_SECTION_\nOzadje\n_START_PARAGRAPH_\nVideospot pesmi\xc2\xa0\xc2\xbbCan't Get You Out of My Head\xc2\xab\xc2\xa0je re\xc5\xbeirala Dawn Shadforth. Pri\xc4\x8dne se s Kylie Minogue, ki vozi svoj avtomobil proti futuristi\xc4\x8dnemu mestu; ob tem jo spremljajo razni spremljevalni plesalci, oble\xc4\x8deni v futuristi\xc4\x8dna obla\xc4\x8dila. Skupaj z ostalimi spremljevalnimi plesalci se, oble\xc4\x8dena v \xc5\xa1portna obla\xc4\x8dila, pri\xc4\x8dne sprehajati po ra\xc4\x8dunalni\xc5\xa1ko ustvarjenem futuristi\xc4\x8dnem mestu. Njen beli, oprijeti kostum so v medijih pogosto omenjali tako zaradi nenavadnega modnega stila kot zato, ker je razkrival zelo veliko. Kostum je oblikoval londonski modni oblikovalec Fee Doran, ki je tedaj delal pod psevdonimom ga. Jones. V zadnjem prizoru se je pojavila s skodranimi lasmi v kratki obleki. Na za\xc4\x8detku je nameravala namesto te obleke, ki je bila del jesensko-zimske kolekcije Toma Forda iz leta 2001, nositi neko Guccijevo obleko. Slednja pa je bila prevelika zanjo, zato so izbrali drugo. V svoji knjigi La La La je William Baker napisal, da je robotski ples iz videospota navdihnila koreografija iz videospota za Madonnino pesem\xc2\xa0\xc2\xbbVogue\xc2\xab; menil je, da je pomembno, da Kylie Minogue na tej stopnji svoje kariere narekuje trende in ne, da jim sledi.\n_START_SECTION_\nZgodba\n_START_PARAGRAPH_\nVideospot se pri\xc4\x8dne s Kylie Minogue, ki zapelje \xc4\x8dez futuristi\xc4\x8dni most in nato zapelje do metropole. Ko nadaljuje z vo\xc5\xbenjo, se vmes predvajajo tudi prizori, v katerih v belih obla\xc4\x8dilih skupaj s svojimi spremljevalnimi plesalci ple\xc5\xa1e robotski ples. Ob koncu refrena poka\xc5\xbeejo Kylie Minogue, kako oble\xc4\x8dena v oprijemajo\xc4\x8do se belo obleko poje pesem. To obleko ponovno nosi med drugim refrenom, ko ple\xc5\xa1e skupaj s spremljevalnimi plesalci, oble\xc4\x8denimi v rde\xc4\x8de obleke in cilindre. Na koncu videospota se oble\xc4\x8dena v svetle\xc4\x8do se sivo obleko pojavi na vrhu neke stavbe. Ko na stavbo vstopijo \xc5\xa1e plesalci, pri\xc4\x8dne plesati skupaj z njimi. Kon\xc4\x8da se s Kylie Minogue, ki odide s strehe stavbe in hkrati stresa z lasmi.\n_START_SECTION_\nNadaljnje branje\n_START_PARAGRAPH_\nThe Complete Kylie, Simon Sheridan, Reynolds & Hearn Books (februar 2009). (2nd ed.) ISBN 1-905287-89-5 (v angle\xc5\xa1\xc4\x8dini)"